turjo4nis/wikipedia-bn-dump-20250701 huggingface dataset:
জ্যাক্যুলিন বার্টন

জ্যাক্যুলিন কে. বার্টন (জন্ম: ৭ মে, ১৯৫২) দীর্ঘদিন ধরে ডিএনএ নিয়ে গবেষণা করা মার্কিন রসায়নবিদ। ডাবল-স্ট্যান্ডার্ড ডিএনএতে কী করে আড়াআড়িভাবে ইলেকট্রন বহন করানো যায়, সে বিষয়েই তার গবেষণা। ডিএনএ’র ক্ষতি হলে তা মেরামত কিংবা পুনঃস্থাপনের ক্ষেত্রে তার পদ্ধতিটি অনেক কার্যকর। এ গবেষণা করেই বিশ্বব্যাপী সেরা বিজ্ঞানীদের তালিকায় যুক্ত হয়েছেন তিনি। ২০০২ সালে প্রকাশিত ডিসকভার সাময়িকীর সেরা ৫০ গুরুত্বপূর্ণ নারী বিজ্ঞানীর তালিকায় দ্বিতীয় স্থানে আছেন জ্যাক্যুলিনের নাম।

ব্যক্তিগত জীবন 
১৯৫২ সালের ৭ মে যুক্তরাষ্ট্রের নিউইয়র্ক সিটিতে জন্ম জ্যাক্যুলিন বার্টনের। পুরো নাম জ্যাক্যুলিন কে বার্টন। বার্নার্ড কলেজ থেকে স্নাতক এবং কলাম্বিয়া বিশ্ববিদ্যালয় থেকে স্নাতকোত্তর ও পিএইচডি ডিগ্রি অর্জন করেন। ক্যালটেকে তিনি আরেক রসায়ন গবেষক পিটার ডেরভানকে বিয়ে করেন। এলিজাবেথ নামে তাদের এক কন্যা আছে।

ক্যারিয়ার 
বর্তমানে ক্যালিফোর্নিয়া ইনস্টিটিউট অব টেকনোলজিতে (ক্যালটেক) রসায়নের অধ্যাপক তিনি। গবেষণা করেছেন বিশ্বখ্যাত ইয়েল বিশ্ববিদ্যালয়ের বেল ল্যাবে। পরবর্তী সময়ে ক্যালটেকে রসায়ন বিভাগের প্রধান হিসেবে যোগ দেন এবং গবেষণার কাজকে আরও এগিয়ে নিয়ে যান। জ্যাক্যুলিন বিভিন্ন গবেষণাকেন্দ্রের উপদেষ্টা পর্ষদের সদস্য হিসেবে কাজ করছেন। এর মধ্যে রয়েছে বেল ল্যাবরেটরিজ, গিল্ড সায়েন্সেস, ডিওডব্লিউ কেমিক্যাল ইত্যাদি। এ ছাড়া জ্যাক্যুলিন আমেরিকান অ্যাকাডেমি অব আর্টস অ্যান্ড সায়েন্সের একজন ফেলো।

পুরস্কার ও সম্মান 

 ন্যাশনাল সায়েন্স ফাউন্ডেশনের অ্যালান টি ওয়ারম্যান পুরস্কার 
 আমেরিকান কেমিক্যাল সোসাইটি পুরস্কার
 মেয়র অব নিউইয়র্কস অ্যাওয়ার্ড ইন সায়েন্স অ্যান্ড টেকনোলজি
 উইথমান ওমেন অ্যান্ড সায়েন্স পুরস্কার
 এসিএস গিবস মেডেল 
 এফএ কটন মেডেল ফর এক্সিল্যান্স ইন কেমিক্যাল রিসার্চ ও ন্যাশনাল মেডেল অব সায়েন্স

তথ্যসূত্র

বহিঃসংযোগ 
 Barton Research Group

১৯৫২-এ জন্ম
জীবিত ব্যক্তি
কলাম্বিয়া স্কুলের প্রকৌশল ও ফলিত বিজ্ঞানের প্রাক্তন শিক্ষার্থী
কলাম্বিয়া বিশ্ববিদ্যালয়ের প্রাক্তন শিক্ষার্থী
যুক্তরাষ্ট্রের বিজ্ঞান জাতীয় একাডেমীর সদস্য
বিজ্ঞানে জাতীয় পদক বিজয়ী
বার্নার্ড কলেজের প্রাক্তন শিক্ষার্থী
হান্টার কলেজের অনুষদ
আমেরিকান শারীরিক রসায়নবিদ
ডাও রাসায়নিক কোম্পানি
ক্যালিফোর্নিয়া ইনস্টিটিউট অব টেকনোলজির শিক্ষক
ম্যাকআর্থার ফেলোগণ
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
মার্কিন ফিলোসফিক্যাল সোসাইটির সদস্য
২০শ শতাব্দীর মার্কিন নারী বিজ্ঞানী
২১শ শতাব্দীর মার্কিন নারী বিজ্ঞানী
মার্কিন ভৌত রসায়নবিদ
কলাম্বিয়া বিশ্ববিদ্যালয়ের শিক্ষক
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
ন্যাশনাল মেডেল অফ সাইন্স বিজয়ী
২০শ শতাব্দীর রসায়নবিদ
কুইনস অব দ্য স্টোন এইজ

কুইনস অব দ্য স্টোন এইজ মার্কিন যুক্তরাষ্ট্রের পাম ডেসার্ট, ক্যালিফোর্নিয়ার ব্যান্ড যা ১৯৯৬ সালে প্রতিষ্ঠিত হয়। কুইনস অব দ্য স্টোন এইজের এগিয়ে চলা শুরু হয়েছিল জস হোমির হাত ধরে। 
কিউসাস নামের একটি দলের ভেঙে যাওয়ার পর হেভি রক হিসেবে কুইনস অব দ্য স্টোন এইজ গড়ে উঠে।

ইতিহাস 
কুইনস অব দ্য স্টোন এইজের যাত্রা শুরু ১৯৯৬ সালে জস হোমির হাত ধরে। ১৯৯৫ সালে কিউসাস নামের একটি দলের ভাঙন হয়। দল ভেঙে যাওয়ার পর নিজের একটি গানের দল গঠনের চিন্তা করেন এবং তার আগে কিছুদিন হোমি দ্য স্ক্রিমিং ট্রিজ এর কনসার্ট ট্যুর গিটারিস্ট হিসেবে কাজ করেন। হোমি প্রথমে তার প্রকল্পের নাম দেন গামা রে। তবে ১৯৯৭ সালেই তাকে এই নাম পরিবর্তন করতে হয় জার্মানিতে আরেকটি গানের দল গামা রের কারণে। ১৯৮৯ সালে প্রতিষ্ঠিত এই ব্যান্ড জস হোমির বিরুদ্ধে তাদের দলের নাম ব্যবহার করার কারণে মামলা করার হুমকি দেয়।
তারা কিংস অব দ্য স্টোন এইজের বদলে দলের নাম রাখেন কুইনস অব দ্য স্টোন এইজ।

সদস্যরা 
 জস হোমি-ভোকাল, গিটার (১৯৯৬-বর্তমান)
 ট্রয় ভ্যান লিউভেন-গিটার (২০০২-বর্তমান)
 ডিন ফেরটিটা-কিবোর্ডস (২০০৭-বর্তমান)
 মাইকেল শুমান—বেইজ (২০০৭-বর্তমান)
 জন থিওডোর—ড্রামস (২০১৩-বর্তমান)

অ্যালবাম 
 কুইনস অব দ্য স্টোন এইজ (১৯৯৮)
 রেইটেড আর (২০০০)
 সংসস ফর দ্য ডিক (২০০২)
 লুলাবাইজ টু প্যারালাইজ (২০০৫)
 এরা ভালগারিস (২০০৭)
 লাইভ ব্লকওয়ার্ক (২০১৩)

তথ্যসূত্র

বহিঃসংযোগ 

 

 
১৯৯৬-এ প্রতিষ্ঠিত সঙ্গীত দল
রিভারসাইড কাউন্টি, ক্যালিফোর্নিয়া থেকে মিউজিক্যাল গ্রুপ
ক্যালিফোর্নিয়া থেকে রক মিউজিক গ্রুপ
ক্যালিফোর্নিয়া থেকে বিকল্প রক গ্রুপ
আমেরিকান বিকল্প মেটাল মিউজিক্যাল গ্রুপ
আমেরিকান হার্ড রক মিউজিক্যাল গ্রুপ
স্টোনের রক মিউজিক্যাল গ্রুপ
পাম মরুভূমি, ক্যালিফোর্নিয়া
ইশান্ত শর্মা

ইশান্ত শর্মা (; জন্ম: ২ সেপ্টেম্বর, ১৯৮৮) দিল্লিতে জন্মগ্রহণকারী ভারতীয় ক্রিকেটার। ডানহাতি ফাস্ট-মিডিয়াম বোলার হিসেবে ভারতীয় দলে খেলছেন। লম্বা বাহুতে বল নিক্ষেপের ভঙ্গীমায় ও পেসের উপর নির্ভর করে বলকে সিম করে থাকেন। ২০০৬-০৭ মৌসুমে দক্ষিণ আফ্রিকা সফরে দলে ডাক পান। কিন্তু ভ্রমণের জটিলতার জন্য ঐ সফরে যেতে পারেননি তিনি। দৈহিক উচ্চতা ও পাতলা শারীরিক গড়নের জন্য এ বোলারকে ডাক নাম লম্বু হিসেবে আখ্যায়িত করা হয়।

খেলোয়াড়ী জীবন 
মে, ২০০৭ সালে তিনি বাংলাদেশ সফরে টেস্ট ক্রিকেট দলের সদস্যরূপে ফাস্ট বোলার মুনাফ প্যাটেলের বিপরীতে মনোনীত হন। দ্বিতীয় টেস্টে ইশান্ত মাত্র তিন ওভার বোলিং করে এক মেইডেন লাভ করলেও ৫ রানের বিনিময়ে কোন উইকেট পাননি। পরবর্তীতে জুলাই-আগস্ট, ২০০৭ সালে ইংল্যান্ড সফরে ডাক পান। ডিসেম্বর, ২০০৭ সালে দলের শীর্ষস্থানীয় জহির খান, আরপি সিং এবং শ্রীশান্ত - এ পেসারত্রয়ের আঘাতজনিত অনুপস্থিতির জন্য পাকিস্তানের বিরুদ্ধে ৩য় টেস্টে খেলেন। ব্যাঙ্গালোরে অনুষ্ঠিত ঐ টেস্টে ৫ উইকেট লাভ করেন তিনি। এরফলে তিনি অস্ট্রেলিয়া সফরে দলের সহযাত্রী হন। কিন্তু জহির ও আরপি সিংয়ের দলে অন্তর্ভূক্তির ফলে মেলবোর্নে অনুষ্ঠিত বর্ডার-গাভাস্কার ট্রফির বক্সিং ডে টেস্টে বাদ পড়েন। জানুয়ারি, ২০০৮ সালে এসসিজিতে অনুষ্ঠিত ২য় টেস্টের পূর্বে জহির খানের আঘাতপ্রাপ্তির ফলে মাঠে নামেন। প্রথম দিনেই আম্পায়ার স্টিভ বাকনরের সাথে অ্যান্ড্রু সাইমন্ডসের আউট সংক্রান্ত বিষয়ে বিতর্কে জড়িয়ে পড়েন।

বোলিংয়ের ধরন 
ডানহাতি ফাস্ট-মিডিয়াম বোলার হিসেবে আন্তর্জাতিক অঙ্গনে প্রবেশের পূর্ব-পর্যন্ত ইশান্তের গতি সম্পর্কে ধারণা পাওয়া যায়নি। ২০০৮ সালে  গতিতে বল ছুড়েছিলেন তিনি। এ ধরনের গতির বাইরে তিনি গড়ে  গতিতে বোলিং করতেন। কিন্তু ২০১০-২০১২ সাল পর্যন্ত ভারতের বোলিং কোচের দায়িত্ব পালনকারী এরিক সিমন্সের তত্ত্বাবধানে ২০১১-১২ মৌসুমে অস্ট্রেলিয়া সফরে  গতিতে বোলিং করেছেন। সাবেক বোলিং কোচ ভেঙ্কটেশ প্রসাদের মতে, ইশান্ত সবচেয়ে প্রতিশ্রুতিশীল বোলার। সাবেক ভারতীয় ব্যাটসম্যান ও বর্তমানের ধারাভাষ্যকার সঞ্জয় মাঞ্জরেকার বলেছেন যে, বোলিংয়ের সর্বদিকে দক্ষতা ও প্রতিজ্ঞাবদ্ধতা হওয়া স্বত্ত্বেও তিনি যথেষ্ট উইকেট শিকার করতে পারছেন না। জানুয়ারি, ২০১২ তারিখ পর্যন্ত ৪৩ টেস্টে প্রায় ৩৭ রান গড়ে উইকেট লাভ করেছেন।

তথ্যসূত্র

আরও দেখুন 
 রবিচন্দ্রন অশ্বিন
 ভারত জাতীয় ক্রিকেট দল
 ২০১৩ আইসিসি চ্যাম্পিয়ন্স ট্রফি

বহিঃসংযোগ 

 Cricinfo player profile
 Ishant Sharma official website
 CricketArchive statistics
 

ভারতীয় ক্রিকেটার
১৯৮৮-এ জন্ম
জীবিত ব্যক্তি
ভারতের টেস্ট ক্রিকেটার
ভারতের একদিনের আন্তর্জাতিক ক্রিকেটার
ভারতের টুয়েন্টি২০ আন্তর্জাতিক ক্রিকেটার
দিল্লির ক্রিকেটার
দিল্লি ক্যাপিটালসের ক্রিকেটার
কলকাতা নাইট রাইডার্সের ক্রিকেটার
ডেকান চার্জার্সের ক্রিকেটার
উত্তরাঞ্চলের ক্রিকেটার
ইন্ডিয়া রেডের ক্রিকেটার
রাইজিং পুণে সুপারজায়ান্টের ক্রিকেটার
দিল্লি থেকে আগত ক্রিকেটার
সানরাইজার্স হায়দ্রাবাদের ক্রিকেটার
ইন্ডিয়া ব্লুয়ের ক্রিকেটার
সাসেক্সের ক্রিকেটার
অর্জুন পুরস্কার প্রাপক
একবিংশ শতাব্দীর ভারতীয় ক্রীড়াবিদ
পাঞ্জাব কিংসের ক্রিকেটার
.বিএ

.বিএ হল বসনিয়া ও হার্জেগোভিনার কাউন্ট্রি কোড টপ লেভেল ডোমেইন নাম, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ইউনিভারসিটি টেলিনফরমেটিক সেন্টার এটি নিয়ন্ত্রণ করে থাকে।

দ্বিতীয়-স্তরের ডোমেইন 
আন্তর্জাতিক ডোমেইন নাম নিবন্ধনের চেয়ে .বিএ ডোমেইন নিবন্ধন জটিল। যেমন আন্তর্জাতি ডোমেইন যে কেউ ক্রয় করতে পারে কিন্তু .বিএ ডোমেইন এর জন্য শুধূ আবেদন করলেই চলবে না, প্রয়োজনিয় সকল নথি পত্রের কোঠা পূরন কতে হবে।

বহিঃসংযোগ 
 IANA .ba whois information 
 NIC.BA
 BIHnet (.com.ba)
 Sayber (.co.ba)
 SARnet Centar (.rs.ba)
 Registracijadomena.ba - Registration procedure
 Registracijadomena.ba - Regulations for .BA domains registration

কান্ট্রি কোড টপ-লেভেল ডোমেইন
ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
.ডব্লিউএফ

.ডব্লিউএফ ওয়ালিস ও ফুটুনা দ্বীপপুঞ্জর কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এএফনিক দ্বারা এই টপ লেভেল ডোমেইনটি নিয়ন্ত্রিত হয় ও শুধু ইউরোপীয় ইউনিয়ন ভুক্ত দেশসমূহের নাগরিকরাই নিবন্ধনের জন্য আবেদন করতে পারে।

২০০৮ সালের এপ্রিলে এএফনিক ঘোষণা করে .ডব্লিউএফ এর আওতায় প্রথমে ১৩টি ডোমেইন নাম নিবন্ধন করা হবে।

বহিঃসংযোগ 
 IANA .wf whois information 
 .wf official website

কান্ট্রি কোড টপ-লেভেল ডোমেইন
ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
.ডব্লিউএস

.ডব্লিউএস সামোয়ার কাউন্ট্রি কোড টপ লেভেল ডোমেইন নাম, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। সামোয়া সরকার, সামোয়ানিক এর মাধ্যমে এটি নিয়ন্ত্রণ করে থাকে।

.ডব্লিউএস ডোমেইন নামের নামকরণ করা হয়েছে ‘ওয়েস্টার্ণ সামোয়া’ থেকে, যা ১৯৭০ এর দশক পর্যন্ত সামোয়ার সরকারি নাম ছিল। এই সময়ের মধ্যেই কান্ট্রি কোড স্টেন্ডারাইজ করা হয়। যদিও সরাসরি .ডব্লিউএস এর অধীনে কোন বাধ্যবাধকতা নেই কিন্তু .ডব্লিউএস এর কিছু নাম ও .ওয়ারজি.ডব্লিউএস, .গভ.ডব্লিউএস এবং .ইডো.ডব্লিউএস নামগুলো সংরক্ষিত ও ক্ষেত্র বিশেষে প্রদান করা হয়।

বহিঃসংযোগ 

 IANA .ws whois information 
 SamoaNIC.ws (for registrants in Samoa and some nearby countries)

কান্ট্রি কোড টপ-লেভেল ডোমেইন
ওয়েস্টার্ন ডিজিটাল

ওয়েস্টার্ন ডিজিটাল কর্পোরেশন পৃথিবীর অন্যতম বৃহত্তম হার্ড ডিস্ক নির্মাতা। প্রতিষ্ঠানটি আগে ইন্টিগ্রেটেড সার্কিট তৈরি করতো। ১৯৭০ সালের ২৩ এপ্রিল এটি স্থাপিত হয়।

ইতিহাস

২০১০ 
২০১০ সালের অক্টোবরে ওয়েস্টার্ন ডিজিটাল প্রথম ৩ টেরাবাইটের হার্ড ডিস্কের ঘোষণা দেয়
২০১২ সালের জুলাইয়ে নেটওয়ার্ক অ্যাটাচড স্টোরেজের জন্য রেড সিরিজের ড্রাইভ বাজারে আনার ঘোষণা দেয়।

প্রধান উদ্ভাবনসমূহ 
 ১৯৭১ : WD1402A, প্রথম সিঙ্গেল চিপ ইউনিভার্সাল অ্যাসিনক্রোনাস রিসিভার/ট্রান্সমিটার
 ১৯৭৬ : WD1771, প্রথম সিঙ্গেল চিপ ফ্লপি ডিস্ক কন্ট্রোলার
 ১৯৮৩ : WD1003, হার্ড ডিস্ক কন্ট্রোলার
 ২০০৩ : ১০০০০ আরপিএম গতির প্রথম সাটা

তথ্যসূত্র

বহিঃসংযোগ 

 Western Digital website
 Former Western Digital logo.
 Second to the former Western Digital logo.
 

কম্পিউটার স্টোরেজ কোম্পানি
১৯৭০-এ প্রতিষ্ঠিত কোম্পানি
আরভেন, ক্যালিফোর্নিয়া ভিত্তিক কোম্পানি
এনএএসডিএকু তালিকাভুক্ত কোম্পানি
মার্কিন মার্কা
কম্পিউটার মেমোরি কোম্পানি
১৯৭০-এ প্রতিষ্ঠিত মার্কিন কোম্পানি
নিউ ইয়র্ক স্টক এক্সচেঞ্জে তালিকাভুক্ত প্রাক্তন কোম্পানি
ন্যাসড্যাকে তালিকাভুক্ত কোম্পানি
মার্কিন যুক্তরাষ্ট্রের কম্পিউটার কোম্পানি
কম্পিউটার হার্ডওয়্যার কোম্পানি
মার্কিন যুক্তরাষ্ট্রে সদর দফতর বহুজাতিক কোম্পানি
সান ফ্রান্সিসকো উপসাগরীয় অঞ্চল ভিত্তিক প্রযুক্তি কোম্পানি
জগবন্ধু বসু

জগবন্ধু বসু (Jagabandhu Bose) ঊনবিংশ শতাব্দীর বাংলার একজন খ্যাতনামা চিকিৎসক ।

শিক্ষা 
জগবন্ধু বসু ১৮৫১ খ্রিষ্টাব্দ পর্যন্ত ঢাকা কলেজে শিক্ষালাভ করে স্নাতকস্তরে চিকিৎসাবিদ্যা শিক্ষালাভের জন্য কলকাতা মেডিক্যাল কলেজে ভর্তি হন। প্রথম বর্ষের শেষে শব ব্যবচ্ছেদের জন্য শারীরস্থানে এবং চতুর্থ বর্ষের শেষে ধাত্রীবিদ্যায় তিনি গুডিভ পদক লাভ করেন। তিনি দ্বিতীয় বর্ষের শেষে শারীরবিদ্যা ও উদ্ভিদবিজ্ঞানে সাম্মানিক প্রশংসাপত্র লাভ করেন। তিনি দ্বিতীয় বর্ষের শেষে শারীরস্থানে, তৃতীয় বর্ষের শেষে ভেষজবিজ্ঞান ও রসায়নবিজ্ঞানে এবং চতুর্থ বর্ষের শেষে মেডিসিনে স্বর্ণপদক লাভ করেন। ১৮৫৬ খ্রিষ্টাব্দে চিকিৎসাবিদ্যায় স্নাতক হন এবং ১৮৬৩ খ্রিষ্টাব্দে তিনি কলকাতা বিশ্ববিদ্যালয় হতে তিনি চিকিৎসাবিদ্যায় স্নাতকোত্তর ডিগ্রী অর্জন করেন।

কর্মজীবন 
কলকাতা মেডিক্যাল কলেজ থেকে স্নাতক হয়ে জগবন্ধু আকিয়াবে নাবিক হাসপাতালে যোগ দেন। তার কাজে সন্তুষ্ট হয়ে কর্তৃপক্ষ তাকে কলকাতা মেডিক্যাল কলেজের ডঃ ওয়াকারের অধীনে দ্বিতীয় ব্যবহারিক শিক্ষকের পদে উন্নীত করেন। সাত বছর ঐ পদে থাকার পরে তিনি বাংলা শ্রেণীর শবব্যবচ্ছেদের শিক্ষক পদে নিযুক্ত হন। ছয় বছর পরে বারো বছরের জন্য তিনি ভেষজবিজ্ঞানের শিক্ষক পদে নিযুক্ত হন।

ক্যালকাটা মেডিক্যাল স্কুলের প্রতিষ্ঠা 

সরকারী চাকরি থেকে অবসর গ্রহণের পর তিনি ক্যালকাটা মেডিক্যাল স্কুল নামের বেসরকারী চিকিৎসা বিজ্ঞান শিক্ষাপ্রতিষ্ঠান স্থাপনের সঙ্গে যুক্ত হন। তিনি ঐ প্রতিষ্ঠানের প্রথম সভাপতি ছিলেন। তিনি সেখানে ভেষজবিজ্ঞানের সাম্মানিক অধ্যাপক পদে নিযুক্ত হন।তিনি সরকারের নিকট ঐ প্রতিষ্ঠানের ছাত্রদের শবব্যবচ্ছেদের অনুমতি প্রদানের জন্য অনুরোধ করেন।

কলেজ অব ফিজিসিয়ানস অ্যান্ড সার্জেন্স অব বেঙ্গলের প্রতিষ্ঠা 

১৮৯৫ সালে, বোস বাংলার চিকিৎসক ও সার্জনদের কলেজ খুঁজে পেতে সহায়তা করেছিলেন এবং তিনি এর প্রথম রাষ্ট্রপতি হিসাবে দায়িত্ব পালন করেছিলেন।

গ্রামে: দন্ডিরহাট, ২৪ পরগনার (উত্তর) বাসিরহাট মহকুমার অধীনে এই পরিবার প্রতিষ্ঠিত "দত্তর বারির পূজা" নামে বিখ্যাত দুর্গা পূজা এখনও চলছে।

তথ্যসূত্র 

১৮৩১-এ জন্ম
ভারতীয় জনহিতৈষী
২০শ শতাব্দীর ভারতীয় চিকিৎসক
রাউন্ড-রবিন প্রতিযোগিতা

রাউন্ড-রবিন প্রতিযোগিতা () এক ধরনের ক্রীড়া প্রতিযোগিতা পদ্ধতি ও ক্রীড়া পরিভাষা। এ পদ্ধতির মাধ্যমে প্রতিযোগিতায় অংশগ্রহণকারী প্রত্যেক প্রতিযোগী বা দল পর্যায়ক্রমে অন্যান্য প্রতিযোগী বা দলের বিরুদ্ধে খেলায় অংশগ্রহণ করে। রাউন্ড-রবিন পরিভাষাটি রুবান শব্দ থেকে উদ্ভূত, যার অর্থ হচ্ছে রিবন।

একক রাউন্ড-রবিন ক্রীড়া সময়সূচীতে একজন প্রতিযোগী কেবলমাত্র একবারই অংশগ্রহণকারী অন্যান্য প্রতিযোগীদের সাথে মোকাবেলা করবে। যদি একজন প্রতিযোগী অন্যান্য প্রতিযোগীদের সাথে দুইবার মোকাবেলা করে, তখন তা দ্বৈত রাউন্ড-রবিন প্রতিযোগিতা নামে পরিচিতি পাবে। দুইবারের বেশি এ ধরনের প্রতিযোগিতা পদ্ধতি বিরল ঘটনা হিসেবে আখ্যায়িত হয়। অজানাসংখ্যক খেলায় রাউন্ড-রবিন প্রতিযোগিতা পদ্ধতি কখনো ব্যবহার করা হয় না। ব্যতিক্রম হিসেবে মার্কিন যুক্তরাষ্ট্রের পেশাদার ক্রীড়া লীগের আমেরিকান ফুটবল লীগ (১৯৪০) এবং অল-আমেরিকা ফুটবল কনফারেন্স রয়েছে। বেশিরভাগ ক্রিকেট প্রতিযোগিতা (টি-টুয়েন্টি) আইপিল এই পদ্ধতিতে হয়।

বিভিন্ন দেশে নামকরণ 
যুক্তরাজ্যে রাউন্ড-রবিন প্রতিযোগিতাকে প্রায়শঃই আমেরিকান প্রতিযোগিতা হিসেবে গণ্য করা হয়। টেনিস অথবা বিলিয়ার্ডের ন্যায় ক্রীড়ায় সচরাচর নক-আউট প্রতিযোগিতা বা একক-বিদায় প্রতিযোগিতা নামে অভিহিত করা হয়। এটি ইতালিতে জিরোনি অল ইতালিয়ানা নামে পরিচিত। সার্বিয়ায় এটি বার্গার পদ্ধতি যা জনপ্রিয় দাবাড়ু যোহন বার্গারের নামানুসারে প্রণীত হয়েছে। চারজন খেলোয়াড়কে ঘিরে রাউন্ড-রবিন প্রতিযোগিতাকে কখনোবা কোয়াড নামে ডাকা হয়।

ব্যবহার 
প্রতি মৌসুমে অনেকগুলো প্রতিযোগিতামূলক খেলার জন্য দ্বৈত রাউন্ড-রবিন পদ্ধতির প্রয়োগ একটি সাধারণ বিষয়। বিশ্বের অধিকাংশ ফুটবল লীগে দ্বৈত রাউন্ড-রবিন পদ্ধতির প্রচলন রয়েছে। এক্ষেত্রে প্রত্যেক দল নিজ মাঠ ও প্রতিপক্ষের মাঠে একে-অপরের বিরুদ্ধে একবার করে খেলবে। প্রধান প্রতিযোগিতা হিসেবে ফিফা বিশ্বকাপের যোগ্যতা নির্ধারণী খেলাসহ উয়েফা ইউরোপীয় চ্যাম্পিয়নশিপ, কনকাকাফ গোল্ড কাপের ন্যায় মহাদেশীয় প্রতিযোগিতায় এর প্রয়োগ লক্ষ্য করা যায়। এছাড়াও, দাবা, গো এবং স্ক্র্যাবল প্রতিযোগিতায়ও এর প্রচল রয়েছে। ২০০৫ এবং ২০০৭ সালের বিশ্ব দাবা চ্যাম্পিয়নশীপে আটজন খেলোয়াড় একে-অপরের বিরুদ্ধে একবার সাদা ও একবার কালো গুটি নিয়ে প্রতিদ্বন্দ্বিতা করেছে।

গ্রুপভিত্তিক র‌্যাঙ্কিং প্রতিযোগিতায় সচরাচর দলের জয়, ড্র-সহ অন্য যে-কোন সিদ্ধান্তের মাধ্যমে শীর্ষস্থান নির্ধারণ করা হয়।

আরও দেখুন 
 ফিফা বিশ্বকাপ
 আইসিসি চ্যাম্পিয়ন্স ট্রফি
 ১৯৭৫ ক্রিকেট বিশ্বকাপ
 ২০১৩ আইসিসি চ্যাম্পিয়ন্স ট্রফি

তথ্যসূত্র

বহিঃসংযোগ 
 Round Robin Discussion Board link to a discussion community and schedules (balanced,cyclic,first-fit,whist).
 Tournament Scheduler link to an online tool to quickly create a round robin schedule.
 Challonge  Free online league-creation system.
 SportsGen Website which automatically generates, schedules and manages round robin and other tournaments online.

প্রতিযোগিতা পদ্ধতি
দাবা প্রতিযোগিতা পদ্ধতি
আবদুর রাজ্জাক আন-নাইফ

আবদুর রাজ্জাক সাইদ আন-নাইফ (আরবি : عبد الرزاق النايف) ১৯৬৮ সালে ইরাকের প্রধানমন্ত্রী ছিলেন। ১৯৭৮ সালের ৯ জুলাই লন্ডনে তিনি আততায়ীর হাতে নিহত হন। তার হত্যাকারীকে দ্রুত গ্রেপ্তার করা হয়। ১৯৭৯ সালে তার যাবজ্জীবন কারাদন্ড হয়। ধারণা করা হয় যে সাদ্দাম হোসেনের আদেশে তাকে হত্যা করা হয়।

তথ্যসূত্র 

১৯৭৮-এ মৃত্যু
১৯৩৩-এ জন্ম
ইরাকের প্রধানমন্ত্রী
গুপ্তহত্যার শিকার ইরাকি রাজনীতিবিদ
ইংল্যান্ডে নিহত ব্যক্তিবৃন্দ
বিদেশে নিহত ইরাকি জনগণ
১৯৩৪-এ জন্ম
১৯৭০-এর দশকে গুপ্তহত্যার শিকার এশীয় রাজনীতিবিদ
১৯৭৮-এ গুপ্তহত্যার শিকার রাজনীতিবিদ
.বিবি

.বিবি বারবাডোজের কাউন্ট্রি কোড টপ লেভেল ডোমেইন নাম, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। .বিবি প্রকাশ হওয়ার পর থেকে এটি কয়েকটি সংস্থা নিয়ন্ত্রণ করেছ। প্রথম এটি নিয়ন্ত্রণ করত পোয়ের্তরিকা বিশ্ববিদ্যালয়। ১৯৯৬ সালে এর নিয়ন্ত্রণকারী সংস্থা হিসেবে বারবাডোজ সরকার ক্যাবল ও ওয়ারলেস লিমিটেডের নাম ঘোষণা করে। ২০০৭ সালে এর নিয়ন্ত্রণ দেওয়া হয় টেলিকমস ইউনিটকে।

দ্বিতীয় স্তর অথবা তৃতীয় স্তরের ডোমেইন নামের জন্য বছরে $১২০ করে দিতে হয়।. বর্তমানে বারবাডোজে কোন ধরনের যোগাযোগ ব্যতীত বাণিজ্যিক কাজের জন্য ডোমেইন দেওয়া হয় না।

কার্যকাল 

 সেপ্টেম্বর,১৯৯১ – পোয়েরতরিকো বিশ্ববিদ্যালয়কে .বিবি ডোমেইন নাম পরিচালনার দ্বায়িত্ব দেওয়া হয়।
 ১৯৯৬ – পোয়ের্তরিকো বিশ্ববিদ্যালয়ের কাছ থেকে .বিবি ডোমেইন পরিচালনার দ্বায়িত্ব ক্যাবল ও ওয়ারলেসকে দেওয়া হয়।
 ১৬ অক্টোবর, ২০০১: – বারবাডোজ সরকার এবং ক্যাবল ও ওয়ারলেস ভবিষ্যতে .বিবি ডোমেইন কে পরিচালনা করবে সে সম্পর্ত একটি চুক্তি স্বাক্ষর করেন।
 নভেম্বর, ২০০৭ – বারবাডোজ সরকার ক্যাবল ও ওয়ারলেস এর কাছ থেকে .বিবি ডোমেইনের পূর্ণ নিয়ন্ত্রণ নেয়।

তথ্যসূত্র

বহিঃসংযোগ 
 IANA .bb whois information 
 The Min. of Finance, Investment, Telecommunications and Energy (MFIE)
 whois.telecoms.gov.bb - At the Min. of Finance, Investment, Telecommunications and Energy (MFIE)
 Whois search tool for registered .bb ccTLDs
 Redelegation of the .BB Top-Level Domain November 2007

কান্ট্রি কোড টপ-লেভেল ডোমেইন

sv:Toppdomän#B
ত্রিমাত্রিক মুদ্রণ

ত্রিমাত্রিক মুদ্রণ (থ্রিডি প্রিন্টিং নামেও পরিচিত) বা যুত উৎপাদন এমন একটি প্রক্রিয়া যাতে ডিজিটাল মডেল থেকে কার্যত যে কোন আকৃতির ত্রিমাত্রিক কঠিন বস্তু তৈরী করা যায়। যুত প্রক্রিয়ায় ত্রিমাত্রিক মুদ্রণ করা হয় যাতে ধাতু বা অন্যবস্তুর স্তর ধারাবাহিকভাবে বিভিন্ন আকৃতিতে একটি ওপর আরেকটি যুক্ত হতে থাকে। প্রথাগত যান্ত্রিক উৎপাদন প্রক্রিয়া থেকে ত্রিমাত্রিক মুদ্রণ স্বতন্ত্র হিসেবে বিবেচিত হয়, কেননা প্রথাগত পদ্ধতিতে কোন কিছু তৈরি করতে হলে একটি ধাতু বা বস্তুকে কেটে অথবা ছিদ্র করে কাঙ্ক্ষিত আকার দেয়া হয়।

এই প্রিন্টার সাধারণত ডিজিটাল প্রযুক্তি ব্যবহার করে ত্রিমাত্রিক মুদ্রণের কাজ করে। একবিংশ শতাব্দীর শুরু থেকে এই মেশিনের বিক্রি ব্যাপকভাবে বেড়েছে, এবং এগুলোর দামও বেশ অনেকটা কমেছে।

প্রটোটাইপিং এবং ডিস্ট্রিবিউটেড ম্যানুফ্যাকচারিং - দুই ধরনের উৎপাদনেই এই প্রযুক্তি সক্ষম। গয়না প্রস্তুত, পাদুকা শিল্প, ইন্ডস্ট্রিয়াল ডিজাইন, স্থাপত্য, প্রকৌশল ও নির্মাণ, অটোমোটিভ, মহাকাশ, দন্ত এবং চিকিৎসা শিল্প, শিক্ষা, ভৌগোলিক তথ্য ব্যবস্থা, পুরকৌশল, এবং অনেক অন্যান্য ক্ষেত্রে এই প্রযুক্তি ব্যবহৃত হয়।

3D Systems Corp এর চাক হাল ১৯৮৪ সালে প্রথম কর্ম উপযোগী ত্রিমাত্রিক মুদ্রণ যন্ত্র তৈরি করেছিলেন।

পরিভাষা 
এখানে তথাকথিত তরল ফটো-পলিমার-এর (এক ধরনের কালি) সাহায্যে প্রিন্ট করা হয়, যা সাধারণ ইংক-জেট প্রিন্টার যেভাবে স্প্রেকরে সেইভাবেই স্প্রে করা হয়। অতি বেগুনি রশ্মি দিয়ে কালিকে শক্ত করা হয়। এরপর একের পর এক স্তর সৃষ্টির মধ্য দিয়ে নকল বস্তুটি গড়ে তোলা হয়৷ অনেকে মনে করেন থ্রিডি মুদ্রণ শব্দটি কেবলমাত্র পলিমার প্রযুক্তির জন্যই ব্যবহৃত হয়। কিন্তু বাস্তবে এতে পলিমার ছাড়াও বিভিন্ন ধরনের ধাতব পদার্থ (যেমনঃ ইস্পাত) ব্যবহার করা হয়।

ইতিহাস
চার্লস ডব্লিউ. হাল আধুনিক থ্রিডি প্রিন্টারের আবিষ্কারক এবং এর কার্যক্ষম প্রমিত প্রযুক্তির উদ্ভাবক। প্রথম কোন প্রকাশিত তথ্যসূত্র অনুযায়ী, একটি কঠিন আকৃতি মুদ্রণের প্রথম কাজটি করা হয়েছিল ১৯৮১ সালে এবং এটি করেছিলেন নাগোয়া মিউনিসিপাল ইন্ডস্ট্রিয়াল রিসার্চ ইন্সটিটিউট এর হিদেও কোদামা। তারপর থেকে এই প্রযুক্তি বেশ উন্নতি লাভ করেছে।

কার্যপ্রনালি 

প্রথমে কম্পিউটার-সহায়ক সফটওয়্যার ব্যবহার করে কাঙ্ক্ষিত বস্তুর একটি ত্রিমাত্রিক ছবি তৈরি করা হয়। এরপর প্রিন্টারে সেটির একটি ফাইল (সিএডি) প্রেরণ করা হয়। প্লাস্টিক ফিলামেন্টে মোটরের মাধ্যমে প্লাস্টিক গলিয়ে একটি সরু মুখ (নজল) দিয়ে বের করা হয়। প্রিন্টারটি তরল, গুঁড়া, কাগজ বা ধাতব বস্তুর স্তর তৈরি করে এবং পর্যায়ক্রমে একের পর এক স্তর তৈরির মধ্য দিয়ে বস্তুটির অনুরূপ গঠন করে।

তথ্যসূত্র

বহিঃসংযোগ 
  

 
১৯৮৪-এর ভূমিকা
শিল্প নকশা
উদীয়মান প্রযুক্তি
উৎপাদন
জাপানি উদ্ভাবন
কম্পিউটার প্রিন্টার
শিল্পসংক্রান্ত নকশা প্রণয়ন
শিল্প প্রক্রিয়া
১৯৮১-এ প্রবর্তন
উন্মুক্ত প্রবেশাধিকার হার্ডওয়্যার
অ্যাবি ওয়ামব্যাচ

মেরি আবিগেইল "অ্যাবি" ওয়ামব্যাচ (; জন্ম: ২ জুন, ১৯৮০) যুক্তরাষ্ট্রের পেশাদার প্রমীলা ফুটবল খেলোয়াড়। দুইবারের অলিম্পিক স্বর্ণপদক বিজয়ী ওয়ামব্যাচ বর্তমানে ঘরোয়া ওয়েস্টার্ন নিউইয়র্ক ফ্ল্যাশ এবং আন্তর্জাতিক অঙ্গণে মার্কিন যুক্তরাষ্ট্রের পক্ষ হয়ে খেলছেন। এছাড়াও, তিনি ২০১২ সালের ফিফা বর্ষসেরা প্রমীলা ফুটবলারের মর্যাদা পেয়েছেন। ২০১৩ সাল পর্যন্ত ফুটবলের ইতিহাসে পুরুষ কিংবা নারী, যে-কোন ফুটবলারের চেয়ে সবচেয়ে বেশি আন্তর্জাতিক গোলের বিশ্বরেকর্ডের অধিকারী মিয়া হ্যামকে পিছনে ফেলে ১৬০টি গোল করে নিজের দখলে রেখেছেন। পুরুষদের ক্ষেত্রে সর্বোচ্চ গোলের বর্তমান রেকর্ড রয়েছে ইরানের আলী দাইয়ী’র ১০৯ গোল।

প্রারম্ভিক জীবন 
নিউইয়র্কের পিটসফোর্ড এলাকার পিট ও জুডি ওয়ামব্যাচ দম্পতির সাত সন্তানের সর্বকনিষ্ঠ সন্তান অ্যাবি ওয়ামব্যাচ। মাত্র চার বছর বয়সে ফুটবল খেলতে শুরু করেন তিনি। তার প্রথম যুব ফুটবল লিগে মাত্র ৩ খেলায় ২৭ গোল করেন। এরফলে তাকে বালিকাদের দল ত্যাগ করে বালকদের দলে স্থানান্তরিত করা হয়।

তথ্যসূত্র

বহিঃসংযোগ 

 Abby Wambach Official Website
 Abby Wambach U.S. Soccer bio
 FIFA.com Player Statistics 
 2011 FIFA Women's World Cup player bio 
 Washington Freedom (WUSA) bio (archived)
 Washington Freedom (WPS) bio (archived)
 Western New York Flash player profile 

মার্কিন যুক্তরাষ্ট্রের প্রমীলা ফুটবলার
১৯৮০-এ জন্ম
জীবিত ব্যক্তি
২০০৪ গ্রীষ্মকালীন অলিম্পিকের ফুটবলার
২০১২ গ্রীষ্মকালীন অলিম্পিকের ফুটবলার
ফিফা বর্ষসেরা খেলোয়াড় বিজয়ী
২০০৩ ফিফা মহিলা বিশ্বকাপের খেলোয়াড়
২০০৭ ফিফা মহিলা বিশ্বকাপের খেলোয়াড়
২০১১ ফিফা মহিলা বিশ্বকাপের খেলোয়াড়
২০১৫ ফিফা মহিলা বিশ্বকাপের খেলোয়াড়
মার্কিন মহিলা ফুটবলার
লেসবিয়ান ক্রীড়াবিদ
২০০৪ গ্রীষ্মকালীন অলিম্পিকের পদক বিজয়ী
২০১২ গ্রীষ্মকালীন অলিম্পিকের পদক বিজয়ী
মার্কিন যুক্তরাষ্ট্রের আন্তর্জাতিক মহিলা ফুটবলার
মহিলা ফুটবল ফরোয়ার্ড
২১শ শতাব্দীর মার্কিন নারী
২১শ শতাব্দীর মার্কিন মহিলা ক্রীড়াবিদ
২০শ শতাব্দীর মার্কিন মহিলা ক্রীড়াবিদ
২১শ শতাব্দীর মার্কিন এলজিবিটিকিউ ব্যক্তি
মার্কিন লেসবিয়ান নারী ক্রীড়াবিদ
মার্কিন নারী পডকাস্টার
ন্যাশনাল ইউমেন্স সকার লিগের খেলোয়াড়
ইউটিসি+০০:২০

ইউটিসি+০০:২০ হল ইউটিসি থেকে একটি অফসেট সময়ের জন্য +০০:২০ একটি শনাক্তকারী সময়।

ইউটিসি+০০:২০ নেদারল্যান্ডসে ১ মে ১৯০৯ থেকে ১৬ মে ১৯৪০ পর্যন্ত ব্যবহৃত হয়েছিল। এটি আমস্টারডাম সময় বা ওলন্দাজ সময় নামেও পরিচিত ছিল।

মার্চ ১৭, ১৯৩৭ সালে +০ঘ ২০মি -এ সরলীকৃত করার আগ পর্যন্ত সঠিক সময় অঞ্চল আসলে ছিল জিএমটি +০ঘ ১৯মি ৩২.১৩সে। জার্মানি দ্বিতীয় বিশ্বযুদ্ধের মধ্যে নেদারল্যান্ডস দখল করলে, তখন বার্লিন সময় গৃহীত হয়, এবং তখন থেকেই অপরিবর্তিত রাখা হয়েছে।

বহিঃসংযোগ 
  

ইউটিসি অফসেট
নেদারল্যান্ডসের ইতিহাস
৯০° পূর্ব দ্রাঘিমারেখা

মূল মধ্যরেখার ৯০° পূর্ব মধ্যরেখা হল একটি দ্রাঘিমাংশের রেখা, যা উত্তর মেরু থেকে উত্তর মহাসাগর, এশিয়া, ভারত মহাসাগর, দক্ষিণ মহাসাগর এবং অ্যান্টার্কটিকা থেকে দক্ষিণ মেরু পর্যন্ত প্রসারিত।

নব্বই পূর্ব রিজ এর নামকরণ করা হয় এই মধ্যাহ্নরেখার নামে।

৯০তম পশ্চিম মধ্যরেখার সাথে ৯০তম পূর্ব মধ্যরেখা বৃহৎ বৃত্তের আকার গঠন করে।

মেরু থেকে মেরু 
৯০° পূর্ব মধ্যরেখা উত্তর মেরু থেকে শুরু হয়ে দক্ষিণ মেরুতে শেষ হওয়ার পথে যেসব স্থান অতিক্রম করে :

{| class="wikitable plainrowheaders"
! scope="col" width="115" | স্থানাঙ্ক
! scope="col" | দেশ, অঞ্চল বা সমুদ্র
! scope="col" | নোট
|-
| style="background:#b0e0e6;" | 
! scope="row" style="background:#b0e0e6;" | উত্তর মহাসাগর
| style="background:#b0e0e6;" |
|-
| style="background:#b0e0e6;" | 
! scope="row" style="background:#b0e0e6;" | কারা সাগর
| style="background:#b0e0e6;" | শ্মিট দ্বীপের শুধু পশ্চিম পাশ, 
|-
| 
! scope="row" | 
| কিরভ দ্বীপপুঞ্জ
|-
| style="background:#b0e0e6;" | 
! scope="row" style="background:#b0e0e6;" | কারা সাগর
| style="background:#b0e0e6;" |
|-
| 
! scope="row" | 
| 
|-
| 
! scope="row" | 
| বায়ান-ওল্গি প্রদেশ
|-valign="top"
| 
! scope="row" |  
| জিনজিয়াং <br
> ছিংহাই <br
> তিব্বত
|-
| 
! scope="row" | 
|
|-valign="top"
| 
! scope="row" | 
| পশ্চিমবঙ্গ<br/
> আসাম<br/
> মেঘালয়
|-
| 
! scope="row" | 
|
|-
| style="background:#b0e0e6;" | 
! scope="row" style="background:#b0e0e6;" | ভারত মহাসাগর
| style="background:#b0e0e6;" |
|-
| style="background:#b0e0e6;" | 
! scope="row" style="background:#b0e0e6;" | দক্ষিণ মহাসাগর
| style="background:#b0e0e6;" |
|-
| 
! scope="row" | অ্যান্টার্কটিকা
|  কর্তৃক দাবিকৃত, অস্ট্রেলীয় অ্যান্টার্কটিকা অঞ্চল
|-
|}

আরো দেখুন

 ৯০তম মধ্যরেখা পশ্চিম
 ৮৯তম মধ্যরেখা পূর্ব
 ৯১তম মধ্যরেখা পূর্ব

তথ্যসূত্র 

পূ৯০তম মধ্যরেখা পূর্ব